Need For Speed: Payback | Livegamers
Kuten jo nimestäkin voi päätellä, Need For Speed: Paybackin tarina liittyy jonkinlaiseen kostoon. Tarina alkaa, kun kaupungin kovin rallikuski Tyler Morgan tulee petetyksi kumppaninsa takia ja päätyy pakon edessä työskentelemään rikkaalle kasinomogulille. Kun hän kuulee entisen kumppaninsa liittyneen The House-nimiseen kartelliin, alkaa miehellä ohimosuoni sykkiä. Mielessään vain kosto, Tyler ottaa yhteyttä vanhoihin ystäviinsä ja kokoaa näistä kolmihenkisen jengin, joiden avulla hän voisi voittaa Outlaw’s Rush-kilpailun ja kaataa kartellin. En tiedä miten, mutta väliäkös sillä. Pääasia että saadaan hyvä syy ajaa kovaa, tuhota ilkeän jengin autoja ja saada kasaan räjähtävä show, jossa poliisitkin ovat pelkkää romurautaa ja jossa räjähdyksiä on lähes yhtä paljon The Fast & Furious-elokuvissa. Tarina on juuri sellaista roskaa kuin voisi kuvitella, sillä Need For Speed ei ole ikinä ollut vahvoilla tarinassa. Ei peleissä, eikä varsinkaan elokuvassa.